IXEF WIS XEMSA
Lefdiya, tikci ifazen sɣur Ṛebbi
D acu i d lefdiya?
Amek i d-teţţunefk?
D acu ara d-tesfaydiḍ seg-s?
Amek i tzemreḍ a d-tesbeggneḍ ccekṛan ɣef lefdiya-yagi?
1, 2. a) Melmi i tezmer lehdeyya aţ-ţeseu azal ɣur-ek? b) Ayɣer i nezmer a d-nini belli lefdiya ţ-ţikci yakk ifazen i k-d-iţţunefken?
ANTA lehdeyya yifen akk tiyaḍ i k-d-iţţunefken di ddunit-ik? Lehdeyya ur teḥwaǧ ara aţ-ţili ɣlayet bac aţ-ţeseu azal. Azal-is ur d-iţban ara kan di ssuma-ines. Di tin n ṣṣeḥ, lehdeyya aţ-ţeseu azal ɣur-ek m’ara k-d-tawi lfeṛḥ neɣ m’ara tili d ayen swaswa i teḥwaǧeḍ.
2 Ger lehdeyyat meṛṛa i teţmenniḍ a k-d-ţţunefkent, tella yiwet yifen akk tiyaḍ. Lehdeyya-yagi ţ-ţikci sɣur Ṛebbi i leibad. Yahwa yefka-yaɣ-d xilla n leḥwayeǧ, lameena, tikci-ines ifazen akteṛ d Mmi-s Eisa Lmasiḥ i gefka d asfel n leslak ɣef lǧal-nneɣ. (Γer-ed Matta 20:28.) Am wakken ara t-nẓer deg yixef-agi, lefdiya ţ-ţikci ifazen akk i k-d-iţţunefken, axaṭer tezmer a k-d-tawi lfeṛḥ d ameqran w’a k-tili swaswa d ayen i teḥwaǧeḍ. Lefdiya d lebyan yugaren akk wiyaḍ belli Yahwa iḥemmel-ik.
D ACU I D LEFDIYA?
3. D acu i d lefdiya, yerna d acu i glaqen a t-nẓer bac a nefhem azal i tesea tikci-yagi?
3 Lefdiya d ţţawil i gessexdem Yahwa akken a d-yessukkes, neɣ a d-isellek imdanen si ddnub akk-d lmut. (Ifasusiyen 1:7) Bac a nefhem aselmed-agi n Wedlis Iqedsen, ilaq-aɣ a nuɣal alamma d ayen yeḍran di leǧnan n Eidin. Siwa ma neẓra d acu i s-iṛuḥen i Adam asmi i gedneb ara nefhem acuɣer i tesea azal ameqran lefdiya i geţţunefken ɣef lǧal-nneɣ.
4. Teţţunefk-as-d i Adam tudert ikemlen. Acu i s-d-yewwi wayagi?
4 Yahwa yefka-yas lḥaǧa ɣlayen mliḥ i wemdan Adam asmi t-id-yexleq, yefka-yas tudert ikemlen. Acu ara s-d-yawi wayagi? Adam d lmuḥal ad yehlek, ad yiwsir neɣ ad yemmet axaṭer teţţunefk-as-d lǧeţţa ikemlen akk-d ṛṛuḥ ikemlen. Imi yella yekmel, yesea lealaqa tamxaleft akk-d Yahwa. Adlis Iqedsen yeqqar-ed belli Adam yella d “mmi-s n Ṛebbi.” (Luqa 3:38, Awal n tudert, 2001) Adam yella yeqreb mliḥ ɣer Yahwa Ṛebbi am weqcic i gqerben ɣer baba-s i t-iḥemmlen. Yahwa iheddeṛ akk-d mmi-s-agi yeţeicin ɣef lqaea, yeţţak-as-d lecɣal ara t-issefṛḥen yerna yeqqar-as-d ayen i glaqen a t-ixdem.—Laṣel n ddunit 1:28-30; 2:16, 17.
5. Acu i d lmeena n imeslayen n Wedlis Iqedsen i d-iqqaren belli Adam yeţwaxleq-ed ‘ɣef ṣṣifa n Ṛebbi’?
5 Adam yeţwaxleq-ed ‘ɣef ṣṣifa n Ṛebbi.’ (Laṣel n ddunit 1:27) Acu i d lmeena n imeslayen-a? Ur ilaq ara a d-nefhem belli yesea lewṣayef am neţţa. Am wakken i t-neɣra deg yixef amezwaru, Yahwa d Ṛṛuḥ ur ţwalint wallen. (Yuḥenna 4:24) Ihi, ur yesei ara lǧeţţa n weksum d idammen. Adam yeţwaxleq-ed ɣef ṣṣifa n Ṛebbi, lmeena-s yesea ṣṣifat icuban tid n Ṛebbi, gar-asent leḥmala, lekyasa, lḥeqq akk-d tezmert. Adam icuba ɣer Baba-s di lḥaǧa nniḍen yesean azal: tilelli di lxetyaṛ. Ihi, ur yelli ara d aṛubut i gxeddmen kan ayen iɣef i geţţuhegga. Yella yezmer ad yeṭṭef leqrarat yerna ad yextiṛ ger wayen yelhan d wayen n diri. Lukan yextaṛ ad yaɣ awal i Ṛebbi, tili ad ieic i lebda di Lǧennet ɣef lqaea.
6. Acu yesṛuḥ Adam imi geuṣa Ṛebbi? Acu n lemḍerra i d-yewwi wayagi i dderya-s?
6 Akken i d-iban ihi, Adam ixelleṣ-iţ ɣlayet imi geuṣa Ṛebbi yerna yeţwaḥkem fell-as s lmut. Ixelleṣ ddnub-is s tudert-is ikemlen akk-d lfaydat meṛṛa i s-d-teţţawi tudert-agi. (Laṣel n ddunit 3:17-19) Adam ur yesṛuḥ ara tudert-agi ɣlayen i yiman-is kan; yesṛuḥ-iţ ula i dderya-s. Awal n Ṛebbi yeqqar-ed: “Akken i d-ikcem ddnub ɣer ddunit s yiwen n wemdan [Adam], i d-tekcem lmut s ddnub, akken daɣen, lmut tḥuza imdanen meṛṛa, axaṭer denben akken ma llan.” (Iṛumaniyen 5:12) Ţ-ţideţ, akken ma nella newṛet-ed ddnub sɣur Adam. Daymi i d-yeqqar Wedlis Iqedsen belli ‘yezzenz’ tarwa-s bac ad uɣalen d aklan n ddnub d lmut, akken yezzenz iman-is. (Iṛumaniyen 7:14) Ur d-yegri ara usirem i Adam neɣ i Ḥewwa, axaṭer xtaṛen s lebɣi-nsen ad eaṣin Ṛebbi. Meena, acu ara d-nini ɣef dderya-nsen meṛṛa?
7, 8. Acu-tent snat leḥwayeǧ i teena lefdiya?
7 Yahwa yewwi-d leslak i yemdanen s lefdiya. D acu i d lefdiya? Ameslay-agi yeena snat leḥwayeǧ. Tamezwarut, d ssuma i neţxelliṣ iwakken a d-nessukkes albeeḍ neɣ a d-ncafee lḥaǧa. Tezmer aţ-ţili d ssuma iţwaxellṣen akken a d-iţţusellek umeḥbus yeţwaṭṭfen di lgirra. Tis snat, lefdiya d ssuma swayes ara neɣrem ayen i d-tesqam lḥaǧa. Amzun d ssuma swayes ara neɣrem lexsaṛa i s-d-nessis i walbeeḍ. Γef lemtel, ma yella nexdem lemḍerra i walbeeḍ, ilzem-aɣ a nxelleṣ swaswa ayen i d-tesqam lexsaṛa-nni i s-d-newwi.
8 Amek i tezmer aţ-ţeţwixelleṣ lexsaṛa tameqrant i d-yewwi Adam i mkul yiwen deg-neɣ w’a d-neţţusellek si tkelwa n ddnub d lmut? A d-nehdeṛ ɣef lefdiya i d-yefka Yahwa akk-d wayen ara d-tesfaydiḍ seg-s.
AMEK I D-IFKA YAHWA LEFDIYA
9. Amek i glaq aţ-ţili lefdiya ara yeţţunefken?
9 Tudert i gesṛuḥ wemdan Adam tella tekmel. Ihi, d lmuḥal a ţ-id-tefdu tudert n wemdan ur nekmil ara. (Ahellil 49:8, 9) Ayen i glaqen, d lefdiya ieedlen akk-d tudert iṛuḥen. D ayagi i neţţaf deg umenzay yebnan ɣef lḥeqq ikemlen yellan deg Wawal n Ṛebbi; amenzay-agi yeqqar-ed: “Taṛwiḥt s teṛwiḥt.” (Asmekti 19:21) Ihi, d acu ara d-iɣermen ayen i teswa teṛwiḥt (tudert) ikemlen i gesṛuḥ Adam? Ţ-ţudert ikemlen n wemdan nniḍen i glaqen d “lefdiya.”—1 Timutawus 2:6.
10. Amek i d-ifka Yahwa lefdiya?
10 Amek i d-ifka Yahwa lefdiya? Iceggee-ed ɣer lqaea yiwen seg warraw-is ikemlen yeţeicin deg igenni. Lameena, ur d-iceggee ara menwala seg-sen; iceggee-ed win ezizen akk fell-as, yeeni Mmi-s awḥid. (Γer-ed 1 Yuḥenna 4:9, 10.) Mmi-s-agi yeǧǧa s lebɣi-s amkan-is deg igenwan. (Ifilibiyen 2:7) Akken i t-id-neẓra deg yixef ieeddan, Yahwa yexdem lmueǧiza asmi d-yewwi tudert n Mmi-s ɣer teebbuṭ n Meryem. S lemeawna n ṛṛuḥ iqedsen n Ṛebbi, Eisa ilul-ed d amdan ikemlen, ur t-ikcim ara ddnub.—Luqa 1:35.
11. Amek i gezmer yiwen kan n leebd ad yili d lefdiya ɣef imelyan n leibad?
11 Amek i gezmer yiwen kan n leebd ad yili d lefdiya ɣef waṭas, yeeni ɣef imelyan n leibad? A nxemmem cwiyya. Amek i ssawḍen imelyan n leibad ad uɣalen d imednuben? Tecfiḍ belli mi gedneb Adam, yesṛuḥ lḥaǧa ɣlayen mliḥ, yesṛuḥ tudert ikemlen. Ur yessaweḍ ara ihi a ţ-yefk i dderya-s. Ḥaca ddnub d lmut i sen-d-iǧǧa d lweṛt. Eisa, iwumi i gsemma Wedlis Iqedsen “Adem aneggaru”, yella d amdan yesean tudert ikemlen, yerna leemeṛ yednib. (1 Ikurintiyen 15:45) Amzun yuɣal deg wemkan n Adam akken a ɣ-d-isellek. Eisa ixelleṣ ssuma n ddnub n Adam mi gefka tudert-is ikemlen d asfel axaṭer yuɣ awal i Ṛebbi akken ilaq. Akka, yeǧǧa-d asirem i tarwa n wemdan amezwaru.—Iṛumaniyen 5:19; 1 Ikurintiyen 15:21, 22.
12. Acu i d-sbeggnent lemḥayen i geseedda Eisa?
12 Adlis Iqedsen iweṣṣef-ed akken ilaq lemḥayen i geseedda Eisa uqbel ad yemmet. Yeţţwet s ujelkaḍ, yeţwaeelleq ɣef tgejdit armi yemmut lmut qessiḥen. (Yuḥenna 19:1, Lecɣal 10:39; timerna: “Acuɣer ur ssexdamen ara imasiḥiyen n ṣṣeḥ ṣṣalib di leebada-nsen?”) Ayɣer i glaq ad yetmeḥḥen annect-agi? Deg yixef nniḍen, a nwali belli elaḥsab n Cciṭan imdanen iţţeebaden Yahwa ur ţɣaman ara d unṣiḥen ma yella ţţujeṛṛben. Imi Eisa yeqqim d unṣiḥ ɣas eeddant fell-as lemḥayen iṣeeben, yefka-d lebyan ifazen belli Cciṭan yeskaddeb deg wayen i d-yenna. Ifka-d ţţbut belli amdan ikemlen, yesean tilelli di lxetyaṛ, izmer ad iqqim d unṣiḥ i Ṛebbi, akken bɣunt ilint tyitwin n Iblis. Yahwa ad yili yefṛeḥ nezzeh s nnṣaḥa n Mmi-s ameezuz!—Lemtul 27:11.
13. Amek i teţwaxelleṣ lefdiya?
13 Amek i teţwaxelleṣ lefdiya? Ass wis 14 seg waggur n Nisan di leḥsab n Iyahudiyen, deg useggas wis 33 mbeed Eisa, Ṛebbi ieemmed ad nɣen Mmi-s ikemlen yerna leemeṛ nednib. Akka ihi, Eisa yefka tudert-is ikemlen d asfel “yiwet n tikkelt i dayem.” (Ieebṛaniyen 10:10) Ass wis tlata mbeed lmut-is, yeḥya-t-id Yahwa d ṛṛuḥ. Kra n lweqt mbeed, deg igenni, Eisa iqeddem-as azal i tesea tudert-is ikemlen, tudert i gefka d asfel asmi yella d amdan akken a d-yefdu tarwa n Adam. (Ieebṛaniyen 9:24) Yahwa yeqbel azal i gesea wesfel n Eisa, yellan d lefdiya ilezmen akken a d-ţţusellken leibad si tkelwa n ddnub akk-d lmut.—Γer-ed Iṛumaniyen 3:23, 24.
D ACU ARA D-TESFAYDIḌ SI LEFDIYA
14, 15. Acu i glaqen a t-nexdem akken a d-nerbeḥ “leefu n ddnubat-nneɣ”?
14 S lemeawna n lefdiya, yellan ţ-ţikci ifazen sɣur Ṛebbi, nezmer a d-nerbeḥ lbaṛakat ţ-ţimeqranin ama tura ama ɣer zdat, ɣas d imednuben i nella. Acu-tent kra si lbaṛakat-agi?
15 Ssmaḥ n ddnubat. Γef ssebba n lexṣaṣ i d-newṛet, nezga neţnaɣ d yiman-nneɣ akken a nexdem ayen yellan d lḥeqq. Ndenneb akken ma nella, ama s lehduṛ ama s lefeayel. Meena, s wesfel n leslak n Eisa, nezmer a d-nerbeḥ “leefu n ddnubat-nneɣ.” (Ikulusiyen 1:13, 14) Acu kan, akken a ɣ-d-iṣaḥ leefu-yagi (ssmaḥ-agi), ilaq-aɣ a ntub s ṣṣeḥ. Ilaq-aɣ daɣen a neenni ɣer Yahwa s wannuz w’a s-neḍleb a ɣ-yeefu elaǧal n liman i nesea deg wesfel n leslak n Mmi-s.—Γer-ed 1 Yuḥenna 1:8, 9.
16. Acu ara ɣ-isemmḥen a neebed Ṛebbi s lxaṭer yeṣfan, yerna d acu ara ɣ-d-yawi lxaṭer am wagi?
16 Lxaṭer yeṣfan zdat n Ṛebbi. Lxaṭer ur nethedden ara yezmer a ɣ-issiweḍ a neqḍee layas yerna a nḥuss amzun ur neswi acemma. Meena, s leefu i d-tewwi lefdiya, Yahwa yesbeggen-aɣ-d lehhu-ines imi ɣ-isemmeḥ a t-neebed s lxaṭer yeṣfan, ɣas d imednuben i nella. (Ieebṛaniyen 9:13, 14) Ayagi yeţţak-aɣ tagniţ akken a s-nehdeṛ einani. Nezmer ihi a nqerreb ɣur-es s tẓallit mebla akukru. (Ieebṛaniyen 4:14-16) Ma neǧǧa lxaṭer-nneɣ yeṣfa, lbal-nneɣ ad yeṛtiḥ, ur nḥeqqer ara iman-nneɣ yerna a nili d iseediyen akteṛ.
17. Acu n lbaṛakat ara yilin imi gemmut Eisa ɣef lǧal-nneɣ?
17 Asirem n tudert n dayem ɣef lqaea ara yuɣalen d Lǧennet. Awal n Ṛebbi yenna-d deg Iṛumaniyen 6:23 belli “lexlaṣ n ddnub, d lmut.” Yenna-d daɣen: “Nneema n Yillu, ţ-ţudert n dayem di Lmasiḥ Yasue, Ssid-nneɣ.” Deg yixef wis 3, nehdeṛ-ed ɣef lbaṛakat ara yilin di Lǧennet ɣef lqaea. (Aweḥḥi 21:3, 4) Lbaṛakat-agi meṛṛa, gar-asent tudert n dayem akk-d ṣṣeḥḥa ikemlen, ad ilint axaṭer Eisa yemmut ɣef lǧal-nneɣ. Ma nebɣa a tent-naweḍ, ilaq-aɣ a d-nbeggen ccekṛan ɣef tikci-yagi n Ṛebbi: lefdiya.
AMEK I TZEMREḌ A D-TESBEGGNEḌ CCEKṚAN-INEK?
18. Ayɣer i glaq a d-nesbeggen ccekṛan i Yahwa ɣef lefdiya?
18 Acuɣer i ɣ-ilaq a d-nesbeggen seg wul ccekṛan i Yahwa ɣef lefdiya? Lehdeyya teţţieziz abeeda ma nsebbel fell-as lweqt, lǧehd neɣ idrimen. Yeţţeeǧab-aɣ mliḥ lḥal ma yella nḥuss belli lehdeyya teţţunefk-aɣ-d s leḥnana. Lefdiya ţ-ţikci ezizen akteṛ n wayen akk ara ɣ-d-iţţunefken, axaṭer Ṛebbi isebbel ayen yesean azal akk meqqren mi ţ-id-ifka. Yura di Yuḥenna 3:16: “Seg wakken Illu iḥemmel aṭas ddunit, ifka Mmi-s awḥid.” Lefdiya d ţţbut i d-ibeggnen einani belli Yahwa iḥemmel-aɣ. Teţbeggin-aɣ-d daɣen belli ula d Eisa iḥemmel-aɣ, axaṭer yefka tudert-is s lebɣi-s ɣef lǧal-nneɣ. (Γer-ed Yuḥenna 15:13.) Ihi, tikci-yagi, yeeni lefdiya, yewwi-d a ɣ-tqennee belli Yahwa akk-d Mmi-s ḥemmlen-aɣ.—Igalatiyen 2:20.
19, 20. Amek i tzemreḍ aţ-ţcekkṛeḍ Ṛebbi ɣef lefdiya i ɣ-d-ifka?
19 Amek i tzemreḍ keččini si lǧiha-k aţ-ţcekkṛeḍ Ṛebbi ɣef lefdiya i ɣ-d-ifka? Di tazwara, nadi aţ-ţissineḍ Yahwa, Bab n tikciwin. (Yuḥenna 17:3) Taɣuri n Wedlis Iqedsen s tektabt-agi a k-teiwen deg waya. Simmal aţ-ţeţţissineḍ Yahwa, simmal a t-teţḥibbiḍ. Umbeed, lemḥibba-inek a k-tdemmer akken aţ-ţebɣuḍ a s-teeǧbeḍ.—1 Yuḥenna 5:3.
20 Sbeggen-ed liman-ik deg wesfel n leslak n Eisa. Adlis Iqedsen yenna-d ɣef Eisa: “Win yumnen s Umemmit isea tudert n dayem.” (Yuḥenna 3:36) Amek i nezmer a d-nesbeggen liman-nneɣ di Eisa? Liman ur d-iţban ara kan di lehduṛ. “Liman mebla lefeayel immut”, i d-yenna Yeequb 2:26. Ţ-ţideţ, liman n ṣṣeḥ yeţban-ed s “lefeayel.” Akken a d-nbeyyen belli nesea liman di Eisa, ilaq a nexdem ayen akk iwumi nezmer bac a t-neaned, ama deg wayen i d-neqqar, ama deg wayen i nxeddem.—Yuḥenna 13:15.
21, 22. a) Acimi i ɣ-ilaq a nḥeddeṛ i ueegged n Imensi n Ssid yeţţilin yal aseggas? b) Acu ara d-ssefhmen yixfawen 6 akk-d 7?
21 Ḥeddeṛ i ueegged n Imensi n Ssid i geţţilin yal aseggas. Deg yiḍ n 14 si Nisan n useggas 33 mbeed Eisa, Eisa yesbedd yiwen ueegged amxalef yeţţusemman deg Wedlis Iqedsen “imensi n Ssid.” (1 Ikurintiyen 11:20; Matta 26:26-28) Aeegged-agi yeţţusemma daɣen Asmekti n lmut n Lmasiḥ. Eisa yeǧǧa-t-id bac ad ieiwen imceggeen-is, akk-d wid ara yuɣalen d imasiḥiyen n tideţ, akken ur teţţun ara belli mi gemmut d amdan ikemlen, yefka tudert-is, neɣ taṛwiḥt-is d lefdiya. Γef wayen yeenan aeegged-agi, Eisa yumeṛ: “Xeddmet ayagi iwakken a y-id-teţmektayem.” (Luqa 22:19) Aeegged-agi yesmektay-aneɣ-d leḥmala tameqrant i ɣ-d-sbeggnen Yahwa akk-d Eisa s lefdiya. Nezmer a d-nesbeggen ccekṛan-nneɣ ɣef lefdiya-yagi m’ara nḥeddeṛ kul aseggas i ueegged n Wesmekti n lmut n Eisa. *
22 Ḥedd ur yezmir ad yenkeṛ belli lefdiya i d-ifka Yahwa, ţ-ţikci ɣlayen nezzeh (2 Ikurintiyen 9:14, 15) Tikci-yagi tezmer a d-tawi lbaṛakat ula i leibad yemmuten. Ixef wis 6 d wis 7 a ɣ-d-ssefhmen amek.
^ § 21 Iwakken aţ-ţfehmeḍ leḥwayeǧ nniḍen ɣef lmeena n Imensi n Ssid, ẓer timerna yeţţusemman: “Imensi n Ssid, d aeegged yeţeuzzun Ṛebbi.”
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn